Arapski konj
<s>Arapski konj (arapski: الحصان العربي / ḥiṣān ʿarabī) je pasmina lakog konja porijeklom iz Arabije.</s>

<s>Karakteristike i historija 
Arapski konj je najranija poboljšana pasmina konja, cijenjena zbog svoje brzine, izdržljivosti, ljepote, inteligencije i profinjenosti.</s><s>Njegova duga historija, uzgojen je već u 7. vijeku u Arabiji, osigurala mu je legendarni status.</s><s>Njegovi kvalitetni geni danas se nalaze u većini suvremenih pasmina lakih konja.</s>

<s>Arapski konj je kompaktan, relativno mali konj, male glave, ispupčenih očiju, široke njuške, snažnog hrbta i kratkih leđa.</s><s>Obično ima samo 23 kičmena pršljena, dok ostali konji imaju po 24.</s><s>Prosječno je visok oko 152 cm, i prosječno težak od 360 do 450 kilograma.</s><s>Ima jake noge i fina kopita te vrlo svilenkasto krzno, rep i grivu.</s><s>Arapskih konja ima svih mogućih nijansi boja, ali ih najviše ima sivih.</s>

<s>Najpoznatija ergela za njihov uzgoj nalazi se u saudijskoj regiji Nadžd, ali danas ima brojnih ergela širom svijeta koji uzgajaju jednako kvalitetne arapske konje.</s>

<s>Izvori</s>

<s>Vanjske veze</s>

<s>Arabian horse, breed of horse (na portalu Encyclopaedia Britannica)</s>

<s>Pasmine konja
Konj</s>

